Micheal Etyang

Michael Etiang muvuzi wa nnyonyi za kampuni ya Uganda ey'ennyonyi era omukungu w'ebyobusuubuzi, eyaweereza ng’omuvuzi  w'ennyonyi omukulu ow'ekitongole kya Uganda ekyennyonyi , ekitongole ky'eggwanga eky'ennyonyi ekyazibwa obuggya okuva Omwezi ogwokuna  019.  okutuuka mu November 2022.  Mu kiseera kye kimu aweereza nga avunaanyizibwa kukubuusa ennyonyi ku kitongole ky'eggwanga eky'ennyonyi, ku nnyonyi zombi  eya CRJ900-ER  ne A330-841. 

 Obuvo bwe n'okusoma kwe 
Etiang yazaalibwa mu disitulikiti y'e Tororo . Kitaawe omugenzi, Paul Orono Etiang (1938—2020), yali mukozi wa gavumenti, omukungu, era omukulembeze w’ekitundu.  Etiang yasomera ku Bentham Grammar School, mu Bungereza.  Yafuna ddiguli esooka mu mateeka n'ebyobufuzi okuva mu bbanguliro ly'emisomo egissa essira ku nnimi, obuwangwa, amadiini n'abantu b'ebitundu ( Orient studies )  n'emisomo gy'ekifirika  mu yunivasite y'e London . 

Mu 1993, Etiang yaweebwa ekifo ku ttendekero eriyigiriza okuvuga ennyonyi erya East African Civil Aviation Academy, mu Soroti mu Uganda, gye yafunira ebbaluwa / layisinsi  ye emukkiriza okusaabaza abantu mu nnyonyi. Oluvannyuma, yafuna ebbaluwa oba layisinsi ey'ekitongole ekitwala entambula z'ennyonyi mu nsi yonna .Okumala emyaka, abuusiza ennyonyi eziwerako  ez'awano mu gwanga  n'ez'ebitongole by'ennyonyi wabweru w'eggwanga omuli Eagle Air Uganda , ZanAir, DAS Air Cargo, Virgin Nigeria, JetLink Express, Rwandair, Fly540 (today Fastjet) ne Garuda Indonesia  Omwezi ogwokuna 2018 wegwatuukira, Etiang yalina obumanyirivu obw'emyaka egisoba mu kkumi n'omunaana mu kubuusa ennyonyi (over 18 years expernce), n'essaawa ezisoba mu mutwalo ogumu mwenkumi bbiri (12,000 hours)  ez’okubuusa ku likodi ye. 

 Emirimu gye 
Mu kiseera we weyaweebwa omulimu guno, yali aweereza nga atendeka (ku nnyonyi ya CRJ Aircraft) ku nnyonyi ya Rwandair, gy’abadde akolera okuva mu 2012. N'era aweerezaako nga omubuusi w'ennyonyo (Captain)  atendeka ku nnyonyi za Fly450 ne Jetlink, nga zombi ziri ku muliraano e Kenya . Yakola omulimu gwe gumu ku kkampuni y'ennyonyi eya Garuda Indonesia ekitongole ky'ennyonyi eky'eggwanga lya Indonesia .  2019 wegwatuukira  yali aweezeza emyaka egisoba mu makumu abiri mu mirimu gye, egy'okuvuga ennyonyi. 

Mu kifo kye ekipya ng'omuvuzi w'ennyonyi omukulu ku kkampuni y'eggwanga ey'ennyonyi, avunaanyizibwa ku kukakasa nti  ng’abavuzi b’ennyonyi bonna batendekeddwa era nga batuukana n'omulembe mu byebasobola okukola  nobukodyo oba obukugu.  Era akulira abakozi b’ennyonyi abookuttaka n'abatambulira ku nnyonyi  ebuuse, ategeka embuuka z'ennyonyi n’okukwasaganya okuddaabiriza ennyonyi.  Aweereza nga mmemba ku ttiimu y’abakulu abaddukanya  kampuni y'enyoni

Yali kitundu ku abavuzi b’ennyonyi bannayuganda abana, abaavuga ennyonyi ebbiri eza CRJ-900 ezaasooka okugulibwa kkampuni y'egwanaga lya Uganda ey'ennyonyi okuva e Mirabel, Quebec, Canada, okutuuka e Entebbe, Uganda, mu Mwezi ogwokuna 2019. 

Mu 2020, yagenda mu kwongera okutendekebwa n’afuna ebisaanyizo ng'omuvuzi abuusa ennyonyi eya kiraasi  Airbus 330. Nga 22 Omwezi ogw'ekkumineebiri 2020, Etiang yakulemberamu ekibinja ky'abavuzi b'ennyonyi abaabuusa ennyonyi  ya A330-800 eyasooka okwegatta ku nnyonyi za kkampuni ya ey'ennyonyi Uganda Airlines. Ennyonyi ekika kya 5X-NIL eaytuumibwa Mount Elgon, yabuuka okuva mu Toulese, Bufalansa okutuuka Entebbe, Uganda, nga olubuuka UR404.   

 Ebijuliziddwa